Head Covering For Women
جیسا کہ بتایا گیا دین نے اس کا حکم نہیں دیا ہے۔ البتہ تہذیب میں یہی ہے کہ خواتیں بال ڈھانپتی ہیں۔ نماز کے لیے بھی بالوں کو ڈھانپنے کا کوئی حکم نہیں دیا گیا۔ لیکن ادب کا تقاضا ہے کہ ایسا کیا جائے۔ جو چیز جس درجے کی ہے اسے درجے میں رکھی جانی چاہیے۔ دین میں صرف لازم اور فرض ہی پر عمل نہیں کیا جاتا ۔ حسن عمل یہ ہے کہ آداب کو بھی ملحوظ رکھا جائے۔ اس پر غامدی صاحب کا یہ مضمون دیکھیے https://www.javedahmedghamidi.org/#!/books/5aa66ae35e891e8f44a43f5f?chapterNo=49
نماز کی شرائط میں اس کو بیان نہیں کیا گیا۔ لہذا اسے بھی آداب ہی میں شمار کیا جائے گا۔ اس زمانے میں خواتین چوں کہ مسجد میں نماز ادا کرتی تھیں اس لیے ان پر زور دیا گیا کہ سر کو ڈھانپ کر آئیں۔ ایک روایت میں یہ بھی ہے کہ آدمی کی وہ ناز درست نہیں جس میں وہ رکوع اور سجدے میں اپنی پشت کو سیدھا نہ رکھے۔ ظاہر ہے کہ یہ بھی ادب کی چیز ہے۔ آداب کا مطلب یہ نہیں کہ وہ بہت ہلکی چیز ہیں۔